jkorsvik/nowiki_second_scrape_merged huggingface dataset:
Flora (gudinne)

Flora er navnet på en gudinne for blomster og blomstring i romersk mytologi og tidlig itaiensk religion. I Romerriket feiret man til hennes ære og med glede og lyst festen Floralia fra 28. april til 1. mai. Blomster, særlig roser, var symboler på Floras kraft og virksomhet, som ikke bare gjaldt naturen, men også menneskene, det vårlige ungdomslivet og gleden.

		
		
		


== Referanser ==


== Eksterne lenker ==
(en) Flora (dea) – kategori av bilder, video eller lyd på Commons
Mary McAleese

Mary Patricia McAleese, irsk Máire Mhic Ghiolla Íosa, (født 27. juni 1951 i Belfast i Nord-Irland) er en irsk politiker. Hun var president i Irland i to sjuårsperioder fra 1997 til 2011. Hun er medlem av det partiet Fianna Fáil.
Mary McAleese var Irlands andre kvinnelige president, og den første kvinnelige statslederen til å etterfølge en annen kvinne. Hun er også den første presidenten som har sitt opphav fra Nord-Irland. I 2009 ble hun rangert blant verdens 100 mest mektige kvinner av det amerikanske tidsskiftet Forbes.
I den første presidentperioden beskrev hun at hun hadde som mål å «bygge broer». Hun beundrer dronning Elisabeth II og var vert for det første besøket av et britisk statsoverhode i republikken Irlands historie. Den 11. november 2004 begynte hun på sin andre og siste syvårsperiode som president. Hun ble gjenvalgt som uavhengig og uten motkandidat siden opposisjonen ikke ville ta på seg de økonomiske og politiske kostnadene ved å drive valgkamp på grunn av at valget ville bli vanskelig å vinne. 
Fra 19. november 2005 til hun gikk av 10. november 2011 var hun det lengst sittende valgte kvinnelige statsoverhode.


== Referanser ==


== Eksterne lenker ==
Offisiell biografi, Irlands presidentembete
Narrmarihand

Narrmarihand (Anacamptis morio) er en plante i orkidéfamilien (marihandfamilien).


== Utseende ==
Narrmarihand er en fargerik orkidé. Den får aks med store, purpurfarga blomster, som synes langt av gårde. Narrmarihand blir ikke så stor, rundt 30 centimeter, men tar det igjen ved ofte å opptre i store bestander på opptil flere tusen planter der den finnes.
Narrmarihand-planter får som regel 5–6 blader. Disse omkranser planta som en hylse når den er unge. Narrmarihand har tidligere blitt ført til slekta Orchis, der vårmarihand fortsatt hører til. Nyere forskning på gener har imidlertid ført til at narrmarihand i stedet har blitt plassert i slekta Anacamptis sammen med den kjente orkidéen Salepsrot.


== Forekomster i Norge ==
Narrmarihand har en svært begrensa opptreden i Norge. Den finnes faktisk kun i to kommuner, nemlig Grimstad og Lillesand i Aust-Agder. Størstedelen av forekomstene er i Grimstad. Blomsten er funnet kun på ett landfast sted i Norge, på den sørlige delen av Kalvehageneset i Homborsund. Der narrmarihanda vokser i Norge er den sterkt knytta til havet, og den går sjelden mer enn 50 meter unna sjøen.
Tidligere var det en brei oppfatning om at narrmarihand var en kalkkrevende art i Norge, som den er på de fleste voksestedene i Europa. Undersøkelser av voksestedene har derimot vist at den helst vokser på svaberg og grasmark med lave pH-verdier, også der det i nærheten fantes skjellsandbanker.
Narrmarihand er på grunn av den lille utbredelsen både totalfreda og på Norsk rødliste for arter som kritisk truet (CR) i Norge.


== Referanser ==


== Eksterne lenker ==
(en) Narrmarihand i Encyclopedia of Life 
(en) Narrmarihand i Global Biodiversity Information Facility 
(no) Narrmarihand hos Artsdatabanken 
(sv) Narrmarihand hos Dyntaxa 
(en) Narrmarihand hos NCBI 
(en) Narrmarihand hos The International Plant Names Index 
(en) Kategori:Anacamptis morio – bilder, video eller lyd på Wikimedia Commons 
(en) Anacamptis morio – galleri av bilder, video eller lyd på Wikimedia Commons 
Anacamptis morio – detaljert informasjon på Wikispecies 
Narrmarihand, Anacamptis morio hos botanikk.no
Natja Brunckhorst

Natja Brunckhorst (født 26. september 1966 i Berlin) er en tysk skuespiller og manusforfatter. Hun ble kjent for rollen som Christiane F. i filmatiseringen av Christiane F. – Wir Kinder vom Bahnhof Zoo i 1981. På grunn av det store fokuset på hennes person flyttet hun som 17-åring til London, hvor hun fullførte skolen. Mellom 1986 og 1987 bodde hun i Paris. Hun reiste så tilbake til Tyskland, hvor hun laget noen mindre kjente filmer. Hun fikk leukemi i 1993, men overlevde kreftsykdommen. Fra 1998 har hun vært manusforfatter for fjernsynsserien Einsatz Hamburg Süd. Hun spilte i filmen Krigeren og keiserinnen i 2000 sammen med bl.a. Franka Potente og Benno Fürmann. Videre spilte hun fra 2002 i fjernsynsserien Dr. Sommerfeld – Neues vom Bülowbogen.
Hun har en datter, Emma, født 1991, og bor idag i München.


== Utmerkelser ==
Deutscher Drehbuchpreis 2001: Wie Feuer und Flamme


== Filmografi ==
1981 – Christiane F. – Wir Kinder vom Bahnhof Zoo
1982 – Querelle
1987 – Kinder aus Stein
1989 – Tiger, Löwe, Panther
1991 – Babylon
1995 – Eine fast perfekte Liebe
1995 – Alles außer Mord: Y.?17
1997 – Kalte Küsse
1998 – Einsatz Hamburg Süd (manus, fjernsynsserie)
2000 – Der Krieger und die Kaiserin
2001 – Wie Feuer und Flamme (manus)
2002 – La Mer (regi og manus)
2002 – Dr. Sommerfeld – Neues vom Bülowbogen (fjernsynsserie)


== Referanser ==


== Eksterne lenker ==
(de) Offisielt nettsted 
(en) Natja Brunckhorst – kategori av bilder, video eller lyd på Commons 
(en) Natja Brunckhorst på Internet Movie Database 
(sv) Natja Brunckhorst i Svensk Filmdatabas 
(da) Natja Brunckhorst på Filmdatabasen 
(da) Natja Brunckhorst på Scope 
(fr) Natja Brunckhorst på Allociné 
(en) Natja Brunckhorst på AllMovie 
(en) Natja Brunckhorst hos The Movie Database
Sienna Miller

Sienna Miller (født 28. desember 1981) er en amerikanskfødt britisk skuespillerinne. Hun har både britisk og amerikansk pass.


== Biografi ==


=== Før-berømmelsen ===
Sienna Miller er født i New York av engelsk mor og amerikansk far. Hun flyttet til England da hun var liten og begynte å studere ved Heathfield school i Ascot, Berkshire og senere studerte hun ett år ved Lee Strasberg-instituttet i New York. 


=== Karriere ===
Før hun begynte som skuespiller jobbet Sienna som fotomodell. Hun har senere hatt oppdrag for blad som Vanity Fair, Vogue, og W.
Hun har vært med i TV-serien Keen Eddie og spilte i den nyeste versjonen av filmen Alfie og spilte Edie Sedgwick i Factory Girl.


=== Privatliv ===
Sienna Miller er kjent for å ha vært sammen med skuespilleren Jude Law. Første juledag 2004 forlovet de seg, men den 18. juli 2005 innrømmet Law til media at han hadde vært utro med barnepiken Daisy Wright og ba om tilgivelse. Etter den tid ble de stadig observert sammen, men i 2006 bekreftet de at de hadde gått fra hverandre for godt.


== Filmografi ==
Live by Night (2016) … Emma Gould
Unfinished Business (2015) ... Chuck Portnoy
American Sniper  (2014)
Stardust (2007) … Victoria
The Mysteries of Pittsburgh (2007) … Jane Bellwether
Camille (2007) … Camille Foster
Factory Girl (2006) … Edie Sedgwick
Casanova (2005) … Francesca Bruni
Alfie (2004) … Nikki
Layer Cake (2004) … Tammy
High Speed (2002) … Savannah (også kjent som Joy-Rider and The Ride)
South Kensington (2001) … (som Sienna Rose) Sharon


== Referanser ==


== Eksterne lenker ==
(en) Sienna Miller på Internet Movie Database 
(no) Sienna Miller hos Filmfront 
(sv) Sienna Miller i Svensk Filmdatabas 
(da) Sienna Miller på Filmdatabasen 
(da) Sienna Miller på Scope 
(fr) Sienna Miller på Allociné 
(en) Sienna Miller på AllMovie 
(en) Sienna Miller hos Turner Classic Movies 
(en) Sienna Miller hos Rotten Tomatoes 
(en) Sienna Miller hos TV Guide
Michael Way

Michael James Way (født 10. september 1980) er en amerikansk musiker som er bassist i bandet My Chemical Romance. Han og broren Gerard spilte sammen i bandet fra 2001 til 2013 og når det startet opp igjen i 2020. Han begynte i My Chemical Romance samtidig som gitaristen Ray Toro.
Michael vokste opp i Belleville i New Jersey, sammen med sin bror Gerard Way. 
Da bandet skulle spille inn det tredje albumet The Black Parade bodde de i et «spøkelseshus» i en kort periode for å få inspirasjon til låter. «Mikey» sies å ha vært så redd at han smøg seg inn i Gerards rom om nettene, og sov på gulvet der. Michael tenkte på å forlate bandet rundt denne tiden, men da broren dedikerte store deler av singelen Famous Last Words til Mikey, bestemte han seg for å bli.Etter oppløsningen av My Chemical Romance startet han bandet Electric Century sammen med sin venn David Debiak.


== Eksterne lenker ==
Offisielt nettsted 
(en) Michael Way på Internet Movie Database 
(en) Michael Way hos Turner Classic Movies 
(en) Michael Way på Discogs 
(en) Michael Way på MusicBrainz 
(en) Michael Way på AllMusic 
Michael Way på Twitter
Raymond Manuel Toro

Raymond Manuel Toro (født 15. juli 1977) var en av de to gitaristene i bandet My Chemical Romance. Han var hovedgitarist, mens Frank Iero var rytmegitarist. Ray Toro medvirket også som vokalist. Han ble kjent med MCR-vokalist Gerard Way gjennom Gerards bror Mikey Way, og like etterpå dannet de My Chemical Romance.
Toro ble født i 1977 i Kearny. Hans opphav er puertoricansk og portugisisk. Han begynte å spille gitar på videregående skole, og ble involvert med flere lokale grupper, den mest suksessfulle var The Rodneys som ble dannet i 1994 og utga sitt første og eneste album, Soccertown USA, i 1998. Framtidige trommeslager i My Chemical Romance, Matt Pelissier, spilte også i gruppa. Etter å ha blitt uteksaminert fra videregående i 1995, begynte Toro med film framfor musikk, og begynte på et redigeringskurs ved William Paterson University of New Jersey. I et intervju med Rock Sound uttalte han at:

... å være i et band var egentlig aldri min drøm. Jeg har alltid ønsket å skrive musikk. Jeg likte mer og mer prosessen med å skrive, jeg tenkte aldri at det var en mulighet å turnere med et band. Jeg likte å få en bunke med scener og klippe dem sammen slik at det ga mening.


== Diskografi ==
The RodneysSoccertown, USA (Sell Out Records) – 1998My Chemical RomanceI Brought You My Bullets, You Brought Me Your Love (2002)
Three Cheers for Sweet Revenge (2004)
The Black Parade (2006)
Danger Days: The True Lives of the Fabulous Killjoys (2010)Reggie and the Full EffectNo Country For Old Musicians (Pure Noise Records, 2013)SoloIsn't That Something – 2013
For the Lost and Brave – 2015
Tired Of Sex - Kerrang! Magazine Ultimate Rock Heroes CD - 2015


== Referanser ==


== Eksterne lenker ==
RayToro.com
My Chemical Romance, offisielle nettsted
(en) Raymond Manuel Toro på Internet Movie Database 
(en) Raymond Manuel Toro hos The Movie Database
Petter Bruer Hanssen

Petter Bruer Hanssen (født 8. januar 1986) er en norsk fotballspiller som spiller for Stokke i 4.div. Fra sesongen 2007 spilte han for Odd Grenland etter overgang fra FK Tønsberg. Bruer Hanssen er først og fremst venstreving, men har også vært brukt på midtbanen. Han har spilt på aldersbestemte landslag fra G16 til U21. 27. juni 2008 annonserte Start at de var enige med Odd Grenland om en overgang for Petter Bruer Hanssen. I 2012 vendte Bruer Hanssen hjem til Stokke på grunn av alle skadene han har hatt i løpet av tiden i Start. 


== Eksterne lenker ==
(en) Petter Bruer Hanssen – Transfermarkt 
(en) Petter Bruer Hanssen – Soccerway 
(no) Petter Bruer Hanssen – Norges Fotballforbund 
(en) Petter Bruer Hanssen – FBref 
Spillerprofil på Starts hjemmesider
George Cruikshank

Georg Cruikshank (født 27. september 1792 i London, død 2. januar 1878 samme sted) var en britisk karikaturtegner, illustratør og maler. 
Cruikshank er kjent for sine politiske karikaturer og satiriske samfunnskommentarer, blant annet om dødsstraff og alkoholmisbruk. Han illustrerte en rekke bøker, deriblant  Grimms eventyr, Robinson Crusoe, Don Quixote, Guy Fawkes og Oliver Twist. Han arbeidet også med oljemalerier og akvareller.


== Bildeeksempler ==

		


== Referanser ==


== Eksterne lenker ==
(en) George Cruikshank – kategori av bilder, video eller lyd på Commons 
(en) George Cruikshank – galleri av bilder, video eller lyd på Commons
Høytrykks nervesyndrom

Høytrykks nervesyndrom, High Pressure Nervous Syndrome (HPNS) på engelsk, er en dykkerelatert lidelse. Den kan oppstå ved bruk av heliox som pustegass dypere enn 130 meter i for lang tid. For å unngå HPNS blander man små mengder av andre gasser i pustegassen. Vanligvis er dette nitrogen og man får dermed en trimix blanding.
HPNS ble først beskrevet av Peter B. Bennett, lege i Royal Navy, men årsaken eller eventuelle senvirkninger er ikke kjent.
Symptomer og funn:

Sløvhet/treghet
Konsentrasjonsvansker
Mikrosøvn (sovner i 1-2 sek)
Forandringer i hjernens elektriske aktivitet (EEG)
Fin skjelving
Ustøhet
Kvalme, oppkast og diare
Vekttap
Hukommelsestap, dykkeperioden glemmes
Vrangforestillinger og hallusinasjoner


== Eksterne lenker ==
High Pressure Nervous Syndrome Diving Medicine Online. Besøkt 31. oktober 2007.
Norkirken Sandnes

Norkirken Sandnes regner sin historie tilbake til 1879, da Elim bedehus startet i sentrum av Sandnes. I 2004 ble Elim bedehus i regi av Normisjon til menighet og i 2005 fikk menigheten navnet Norkirken Sandnes.
Norkirken Sandnes er en kirke for alle nasjoner. Med en hovedstamme av etniske nordmenn blir mangfoldet av ulike nasjonalitetsbakgrunner stadig større. Menigheten har en egen integreringspastor og har utarbeidet en strategi for innvandring under slagordet: Vi vil ikke gjøre noe for innvandrere, vi vil gjøre noe sammen.
Menigheten har som hovedfokus å ha hjelpearbeid på alle kontinent. Den etablerte i 2006 en RessursWeb med et økende antall ressurser innenfor Podcast, mat, økonomi. tøff hverdag, medvandring, integrering, lovsang m.m.
I Norge er Norkirken Sandnes en del av Normisjons nettverk av menigheter og en del av Den norske kirke. Menighetene i Normisjon mottar ingen økonomisk støtte fra staten og finansierer drift og hjelpearbeid gjennom innsamlede midler. Bidragsyterne er i hovedsak de som er medlemmer.
Norkirken Sandnes er åpen også for den som ikke er medlem av Den norske Kirke. Menigheten står selv for dåp, nattverd, vigsel og begravelse.


== Normisjons menighetsnettverk ==
Navnet Norkirken brukes av flere av Normisjons menigheter og forsamlinger, og ble først tatt i bruk av Norkirken Bergen. Sammen med IMI-kirken i Stavanger, Storsalen menighet i Oslo, Salem menighet i Trondheim og rundt en tyvetalls andre menigheter og forsamlinger utgjør disse Normisjons menighetsnettverk.


== Eksterne lenker ==
Om Norkirken
Visjon Vi vil se stadig flere bli nære venner av Jesus
Hellemyr

Hellemyr er en bydel i Kristiansand kommune som har 3 691 innbyggere (1. januar 2006).
Barneskolen på Hellemyr er en av byens største og har en avdeling kalt «Toppen», som er for barn med funksjonshemninger. 
Hellemyr er fra 30. november 1997 eget sogn i Grim prestegjeld i Kristiansand domprosti i Agder og Telemark bispedømme.
Bydelen består av følgende grunnkretser:

Fjellro
Hellemyrbakken
Hellemyr
Borgheia
Breimyr
Fidjane
Vestheiene
Solkollen
Tjuvhelleren


== Næringsliv ==
Sentralt på Hellemyr ligger en Coop Extra butikk med Posten Norgekontor og Hellemyr Pizza. Bydelen har også noen bedrifter: Tine Meierier Sør, Bico, Auto Scoop AS, Reinertsen Dataservice AS og Hellemyr Hårspa AS.


== Transport ==
Hellemyr har god veidekning og man kan lett komme frem med bil. Det er også gode muligheter for å komme seg frem ved hjelp av sykkel eller til fots. Hellemyr har også en bussrute (M4) som går fra Hellemyr til Kvadraturen og videre til Søm og Tømmerstø via Europavei 39 og Europavei 18.


== Naturområder ==
Hellemyr har et stort skogområde til rådighet. Det ligger en lysløype sentralt, som brukes som skiløype om vinteren. Gråmannen (207 moh.) er Hellemyrs høyeste fjell og et populært turmål. Litt sørøst for Gråmannen ligger Grotunga. Hellemyr har også flere badeplasser, blant annet Kvislevann og Indre og Ytre Eigevann.


== Boforhold ==
De fleste boligene på Hellemyr er rekkehus eller eneboliger, men det er også to boligblokker. Den ene finner man i Hellemyrbakken på vei opp mot Hellemyr skole fra TINE Meierier Sør og den andre ligger på Solkollen. De nyeste boligene på Hellemyr ligger i det nye byggefeltet i Tjuvhelleren og Solkollen.


== Kultur ==
Hellemyr kirke ligger sentralt. Hellemyr er et sogn i Kristiansand domprosti i Agder og Telemark bispedømme. 
Hellemyr kunstgress, også kalt «Brun Arena», er hjemmebane til bydelens fotballag FK Vigør.


== Referanser ==


== Eksterne lenker ==
Kristiansand kommunes side om Hellemyr skole
Den stereotype Hellemyr-innbyggeren
Artikkel om Hellemyr skole
Bydelens velforening
Cisperson

En cisperson er en person som identifiserer seg med det kjønnet vedkommende ble født med, altså en person som har en kjønnsidentitet som samsvarer med kjønn tildelt ved fødsel. En cisperson er det motsatte av en transperson, og de fleste personer er cispersoner. Uttrykket brukes som en motsats til transperson, for å skille mellom cis- og transpersoner, og for å tydeliggjøre at alle har en kjønnsidentitet.


== Cismann og -kvinne ==
En cismann er en mann som ble registrert som gutt ved fødselen, og har det mannlige kjønnet som sin kjønnsidentitet. Tilsvarende er det med en ciskvinne, altså en kvinne som ble registrert som jente ved fødselen, og har det kvinnelige kjønnet som sin kjønnsidentitet.


== Etymologi ==
Begrepet cisperson inneholder, foruten «person», det latinske prefikset cis- som betyr «på den samme siden» eller «dennesidig». Cis- er et antonym for det latinske trans- som betyr «på den andre siden»; ordparet cis og trans er fra gammelt av brukt i flere andre sammenhenger, herunder de geografiske begrepene Cisleithania («på denne siden av Leitha») og Transleithania («på den andre siden av Leitha»), og cis-trans-isomeri innen kjemi.


== Se også ==
Transperson
Kjønnsidentitet


== Referanser ==
Karl zu Schwarzenberg

Karl Johannes Nepomuk Josef Norbert Friedrich Antonius Wratislaw Mena Fürst zu Schwarzenberg (født 10. desember 1937 i Praha) er en sentraleuropeisk adelsmann og overhode for huset Schwarzenberg. Han ble 9. januar 2007 utnevnt til utenriksminister i Den tsjekkiske republikk. Han er tsjekkisk og sveitsisk statsborger. I Tsjekkia bruker han navnet Karel Schwarzenberg.
Han er sønn av Karl zu Schwarzenberg (1911–1986) og Antonie zu Fürstenberg (1905–1988), og har tre søsken: Marie Eleonore von Bredow (født 1936), Karl Friedrich Prinz zu Schwarzenberg (født 1940) og Anna Maria Freifrau von Haxthausen (født 1946).
Mellom 1967 og 1988 var han gift med Therese Gräfin von Hardegg, som han har tre barn med: Johannes (født 1968), Anna Morgan (født 1968) og Karl Philipp (født 1979). De ble gift på nytt i 2008.
Fyrst Karl zu Schwarzenberg bor i Sveits, i familiens stamslott Schloss Schwarzenberg i Mittelfranken i Tyskland, i borgen Orlík nad Vltavou i Böhmen, i slottet Murau i Steiermark i Østerrike og i Palais Schwarzenberg i Wien. Han betegner seg som sentraleuropeer med sveitsisk pass.
Hans families historie går tilbake til det 11. århundre, og har siden spilt en viktig rolle i sentraleuropeisk historie. Slekten stammet fra Scheinfeld i dagens Bayern, og fikk i historiens løp betydelige eiendommer i Østerrike og Böhmen. I 1948 måtte foreldrene flykte fra Böhmen, der kommunistene hadde tatt makten. De etterlot 11 slott og 30 000 hektar land.
Karl ble adoptert av sin slektning Heinrich zu Schwarzenberg, overhodet for huset Schwarzenberg. Han gikk på gymnasiet i Wien og tok Matura i 1957. Deretter studerte han forstvitenskap og jus. Han deltok i grunnleggelsen av det østerrikske næringslivstidsskriftet Trend i 1969-1970. I 1979 arvet han sin onkel Joseph og ble samtidig overhodet for huset Schwarzenberg.
Han ble valgt til president for den internasjonale Helsingforskomitéen i 1984.
Karl zu Schwarzenberg støttet tidlig den antikommunistiske motstanden mot det tsjekkoslovakiske regimet. Etter at Prahavåren ble knust i 1968 støttet han mange opposisjonelle.
Etter kommunismens fall ble han kansler for president Václav Havel, dvs. sjef for presidentens kontor. I 1989 fikk han Europarådets menneskerettspris sammen med Lech Wałęsa.
Han er også medlem av priskomitéen for Adalbert-Stiftung-Krefeld, som deler ut den internasjonale Adalbert-prisen.
I november 2004 ble valgt til senator i Tsjekkia for en periode på seks år, for det liberale partiet Unie svobody – Demokratická unie. Hans valgkrets er bydel 6 i Praha.
9. januar 2007 ble Schwarzenberg av president Václav Klaus tatt i ed som Tsjekkias utenriksminister. Han ble foreslått av det grønne partiet, som deltar i koalisjonsregjeringen.


== Referanser ==


== Litteratur ==
Barbara Tóth: Karl von Schwarzenberg. Die Biographie. Verlag Carl Ueberreuter, Wien 2005 ISBN 3-8000-7119-3


== Eksterne lenker ==
(cs) Offisielt nettsted 
(cs) Offisiell blogg 
(en) Karel Schwarzenberg – kategori av bilder, video eller lyd på Commons
Thor Ivar Doknæs

Thor Ivar Doknæs (født 1964) er en norsk artist, mest kjent som frontfigur i Bonden som har gitt ut ett musikkalbum. 
Han spilte i dansebandet Cosmic på 1980-tallet og i Rosenhill Bluesband på 1990-tallet. Doknæs eide også Fråstad gård i Fet som ble innspillingssted for Nissene på låven. Sammen med eieren av lydstudioet på gården, Tor Øyvind Quille, kom Bonden ut med julevideoen Nissen på låven.Senere kom Landeveiens konge som gikk nesten ett år på NRK Danseband Jukeboks og senest Bonde i by'n.
Albumet Traktorspor kom ut i januar 2007 og fikk terningkast 4 i Trønder-Avisa, en grei anmeldelse i Indre Akershus Blad, 3 i Romerikes Blad, Fredriksstad Blad, Helgeland Arbeiderblad terningkast 2 i Gudbrandsdølen Dagningen og terningkast 1 i Tønsbergs Blad, Moss Avis og Finnmarken.Doknæs ble seinere lokalkjent som deltaker i lange sykkelritt og langrennsløp, som Styrkeprøven og Marcialonga.


== Sporliste for Traktorspor ==
«Bonde i by'n»
«Dot meg her»
«Livets ved og ve»
«Jens Bonden 07.00»
«Det beste i livet er gratis»
«Landeveiens konge»
«Mine hvite baller»
«Siste dagen (Fola far)»
«Lokter lort»
«Frittgående høner»
«Hallo! O la! Karibien»
«Coconut Banana»
«Lørdagskveld»


== Referanser ==


== Eksterne lenker ==
Bondens nettsider
Bondens plateselskap
Keir Dullea

Keir Dullea (født 30. mai 1936) er en amerikansk skuespiller,  best kjent for å ha spilt hovedrollen i 2001: En romodyssé.


== Filmografi ==
Dette er samtlige av filmene og TV-filmene, som Dullea har spilt i (kortfilmer og TV-serier er ikke regnet med):

Fortune (2007)
The Accidental Husband (2007)
The Good Shepherd (2006)
Alien Hunter (2003)
3 Days of Rain  (2002)
Songs in Ordinary Time (2000)
The Audrey Hepburn Story (2000)
Oh, What a Night (1992)
2010 (1984)
The Next One (1984)
Blind Date 1984)
BrainWaves (1983)
No Place to Hide (1981)
Gisseltårnet (The Hostage Tower, 1980)
Brave New World (1980)
The Starlost: The Alien Oro (1980)
The Starlost: The Beginning (1980)
The Starlost: Deception (1980)
The Legend of the Golden Gun (1979)
Leopard in the Snow (1978)
Because He's My Friend (1978)
Julias datter (Full Circle, 1977)
Welcome to Blood City (1977)
Three Dangerous Ladies (1977)
Law and Order (1976)
Det er morderen som ringer (Black Christmas, 1974)
Paul and Michelle (1974)
Paperback Hero (1973)
Pave Johanne (Pope Joan, 1972) (ukreditert, Liv Ullmann har hovedrollen.)
Il Diavolo nel cervello (1972)
Montserrat (1971)
Black Water Gold (1970)
Elskovens hus (De Sade, 196)
2001: En romodyssé (1968)
The Fox (1967)
Madame X (1966)
Bunny lake er savnet (Bunny Lake Is Missing, 1965)
Den tynne røde linjen (The Thin Red Line, 1964)
Le Ore nude (1964)
David og Lisa (David and Lisa, 1962)
La dem ikke dø (Hoodlum Priest, 1961)
Mrs. Miniver (1960)


== Referanser ==


== Eksterne lenker ==
(en) Keir Dullea på Internet Movie Database 
(sv) Keir Dullea i Svensk Filmdatabas 
(da) Keir Dullea på Filmdatabasen 
(da) Keir Dullea på Scope 
(fr) Keir Dullea på Allociné 
(en) Keir Dullea på AllMovie 
(en) Keir Dullea hos The Movie Database 
(en) Keir Dullea hos Internet Broadway Database